La
Comission europeane cuintri dal razisim e de intolerance, un dai
braçs dal Consei de Europe, al à riclamât il guvier dal Montenegro
par che al sieri cence altris ritarts il cjamp di Konik, pôc fûr de
capitâl Podgorica, là che a vivin uns 1500 dispatriâts rom
scjampâts dal Cossovo là che a jerin vitimis di violence de bande
di grups paramilitârs cossovans. I delegâts de Comission a son
restâts scaturîts des cundizions di vite intal cjamp, là che la
int e vîf in barachis di len e di bandon, dispès cence lûs, aghe e
servizis. Ta chescj agns lis autoritâts dal Montenegro a àn inviât
un percors par cjatâ une sistemazion divierse par sì e no un diesim
de popolazion dal cjamp.
Font:
Balkan Insight,
23/02/15
epo_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fra_Latn bos_Latn unk